stanford-oval/wikipedia huggingface dataset:
Parsonrussellinterrieri
Ulkonäkö

Parsonrussellinterrieri on vankkarakenteinen koira, jonka ihannesäkäkorkeus on uroksilla 36 cm ja nartuilla 33 cm. Parsonrussellinterrierit painavat 5–8 kg. Parsoneita on sekä karkea-, puolikarkea- että sileäkarvaisia. Pääväri on valkoinen, jossa voi olla mustia, punaruskeita ja keltaisia merkkejä. Korvat ovat eteenpäin taittuneet. Suomessa häntää ei saa typistää, vaikka rodun syntymaassa Isossa-Britanniassa niin tehdään. Rodun todennäköinen elinaika on 13–14 vuotta.
Parsonrussellinterrieri muistuttaa ulkonäöltään jackrussellinterrieriä, mutta eroaa siitä muun muassa rungon mittasuhteissa. Myös brasilianterrierin sukulaisuus on selkeästi nähtävissä.
Luonne ja käyttäytyminen

Luonteeltaan parsonrussellinterrierit ovat aktiivisia, energisiä, rohkeita ja vahvatahtoisia. On tärkeää opettaa parsonrussellinterrieri olemaan rauhassa sisätiloissa ja myös silloin, kun mitään ei tapahdu – jatkuvasti ympäriinsä häärivä koira ei ole miellyttävä asuinkumppani. Parsonrussellinterriereillä  on rutkasti metsästys- ja riistaviettiä. Ne ovat myös erinomaisia vahtikoiria ja tallikoiria, sillä ne tulevat hyvin toimeen hevosten kanssa.
Alkuperä

Sekä parsonrussellinterrieri, jackrussellinterrieri että Jack Russell ‑terrieri ovat saaneet nimensä Devonissa, Länsi-Englannissa asuneen pastori (engl. parson) John ”Jack” Russellin (1795–1883) mukaan. Russell oli kiinnostunut metsästyksestä koirien kanssa ja jalosti tähän tarpeeseen sopivan rodun risteyttämällä keskenään erilaisia terrierimuunnoksia juuri metsästykseen sopiviksi. Parsonrussellinterriereitä käytettiin erityisesti luolametsästykseen ja rottajahtiin.
Englannin kennelklubi hyväksyi rodun ja julkaisi parsonjackrussellinterrierin virallisen väliaikaisen rotumääritelmän 22. tammikuuta 1990. FCI otti rodun väliaikaislistalleen 2. heinäkuuta 1990. Rotu syntyi kuitenkin jo 1800-luvulla. Parsonrussellinterrieri on vanhempi rotu kuin jackrussellinterrieri, jonka FCI hyväksyi viralliseksi roduksi vasta vuonna 2001.
Parsonrussellinterriereiden kanssa samaa alkuperää on Working Jack Russell -rotu, joka suomeksi tunnetaan myös nimellä Jack Russell ‑terrieri. Jälkimmäistä rotua ei rekisteröidä FCI:n rekisteriin, vaan Jack Russell Terrier Club of Great Britain ‑yhdistyksen ylläpitämään rekisteriin. Working Jack Russell ‑rodun jalostuksessa painotetaan luolametsästyskäyttöä, kuten sen nimi osoittaakin (suom. ”työskentelevä Jack Russell”).
Parsonrussellinterrierin rodun nimi oli aikaisemmin parsonjackrussellinterrieri, mutta sekaannusten välttämiseksi se muutettiin nykyiseksi.
Terveys

Rodun terveystilanne on tällä hetkellä hyvä. Parsoneissa voi periaatteessa esiintyä kaikkia samoja perinnöllisiä vikoja ja sairauksia kuin muissakin terrieriroduissa.
Yleisimpiä perinnöllisiä vikoja rodussa ovat hammaspuutokset, purentaviat, häntämutkat ja uroskoirilla piilokiveksisyys.
Perinnöllisistä silmäsairauksista parsoneilla on todettu lähes ainoastaan harmaakaihia ja linssiluksaatiota. Yhdistys suosittelee koirien silmä- ja polvitarkastusta, ja jalostukseen käytettävien koirien silmät ja polvet tulee olla tarkastettu. Astutushetkellä koirien silmätarkastuslausunnon ei tule olla vuotta vanhempi. Vuosina 1991–2007 silmät on tutkittu 755 koiralta, joka on 23 prosenttia rekisteröidyistä koirista. 2000-luvulla syntyneistä koirista on tarkastettu jo yli 30 prosenttia.
Harrastus

Parsonrussellinterrierit ovat monikäyttöisiä harrastuskoiria. Luolametsästyksen ohella niiden kanssa harrastetaan tyypillisesti muun muassa agilitya, flyballia ja tokoa. Parsonrussellinterrierit ovat tunnetusti aktiivisia koiria, joten omistajien tulee tarjota niille tarpeeksi virikkeitä ja määrätietoista perustottelevaisuuskoulutusta. Ne ovat hyvin älykkäitä ja nopeita oppimaan, joten ne ovat erinomaisia koiria monipuoliseenkin harrastamiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Kennelliiton rotumääritelmä (Arkistoitu – Internet Archive) (pdf)
Parsonrussellinterrierit r.y. yhdistyksen nettisivut
Parsonrussellinterrierit ry Facebookissa
Ison-Britannian parsonyhdistys
13 viikkoa vanha parsonrussellinterrierin pentu.
Pour Some Sugar on Me

| ”Pour Some Sugar on Me” Def Leppard |
| --- | --- | --- |

Singlen tiedot
 Albumilta: Hysteria
 Julkaistu: 8. syyskuuta 1987 (UK) 1988 (US)
 Tuottaja(t): Robert John “Mutt” Lange
 Tyylilaji: hard rock, glam metal
 Kesto: 04.25
 Levy-yhtiö: Mercury
Listasijoitukset
  Suomen virallinen lista: 27.
Def Leppardin muut singlet
| ”Hysteria” 1987 | ”Pour Some Sugar on Me” 1987 | ”Love Bites” 1988 |
”Pour Some Sugar on Me” on brittiläisen hard rock-yhtye Def Leppardin kappale ja single vuodelta 1987. Kappale julkaistiin alun perin samana vuonna yhtyeen neljännellä studioalbumilla Hysteria. Singlenä kappale julkaistiin yhtyeen kotimaassa Britanniassa 8. syyskuuta 1987, Yhdysvalloissa seuraavana vuonna. Kappaleen ovat kirjoittaneet Hysteria-albumin tuottanut Robert John “Mutt” Lange sekä Def Leppardin jäsenet lukuun ottamatta rumpali Rick Allenia. Singlen b-puolena julkaistiin Britanniassa kappale "I Wanna Be Your Hero", ja Yhdysvaltojen painoksessa b-puolena oli kappale "Ring of Fire".
"Pour Some Sugar on Me" on kenties Def Leppardin tunnetuin kappale[lähde? ]. Se nousi Suomessa virallisen singlelistan sijalle 27 ja Yhdysvalloissa single oli Billboard Hot 100 -singlelistalla korkeimmillaan toisena, ja vuonna 2006 kappale saavutti saman paikan VH1-musiikkikanavan äänestyksessä parhaista 1980-luvun kappaleista. "Pour Some Sugar on Me" oli alun perin yhtyeen laulaja Joe Elliottin sävellys. Kappale lisättiin Hysteria-albumille levyn nauhoitusten loppupuolella, ja Elliott soitti kappaleen riffiä studiossa akustisella kitaralla. Tuottaja Mutt Lange innostui kappaleesta, ja sitä alettiin hioa jotta se voitaisiin lisätä albumille.
Kesällä 1988 Hysteria, joka oli aikansa kallein albumi, oli myynyt maailmanlaajuisesti 3 miljoonaa kappaletta. Huolimatta varsin hyvistä myyntiluvuista, ei albumin tuotto ollut edelleenkään tarpeeksi suuri korvaamaan lähes neljä vuotta kestäneen äänitysprosessin kuluja. Pour Some Sugar on Me" päätettiin julkaista singlenä ja musiikkivideona myös Yhdysvalloissa, ja kappaleen johdosta Hysterian myyntiluvut kasvoivat huimasti. Yhdysvalloissa julkaistu versio kappaleen musiikkivideosta oli 73 viikkoa Music Televisionin toivotuimpana videona.
Kappaleet

Yhdysvalloissa julkaistun, 7”-tuumaisen singlen kappalelista:
”Pour Some Sugar on Me”
”Ring of Fire”
Yhdysvalloissa julkaistun, 12”-tuumaisen singlen kappalelista:
”Pour Some Sugar on Me (Extended Version)”
”Pour Some Sugar on Me (Album Version)”
”I Wanna Be Your Hero”
Britanniassa julkaistu singlen sisältö on sama Yhdysvalloissa julkaistun 7”-tuumaisen singlen kanssa, mutta b-puolen kappaleena on “Ring of Firen” sijasta “I Wanna Be Your Hero”.
Portnoyn tauti

| Portnoyn tauti> Portnoy's Complaint |
| --- | --- |

Alkuperäisteos
Kirjailija:  Philip Roth
Kieli:  englanti
Julkaistu:  1969
Suomennos
Suomentaja:  Pentti Saarikoski
Kustantaja:  WSOY
Julkaistu:  1969
ISBN:  951-0-14095-3
Löydä lisää kirjojaKirjallisuuden teemasivulta
Portnoyn tauti on romaani, joka nosti yhdysvaltalaisen kirjailija Philip Rothin maailmanmaineeseen. Kirjan seksuaalinen sisältö aiheutti runsaasti keskustelua. Englanninkielinen alkuteos Portnoy's Complaint ilmestyi vuonna 1969. Kirjan päähenkilö on kuvitteellinen Alexander Portnoy, joka kuvaa elämäänsä, seksuaalista kehitystään ja parafilioitaan/fetisismiään psykoanalyytikko Spielvogelille.
Teoksen on suomentanut Pentti Saarikoski.
Ernest Lehman on ohjannut romaaniin pohjautuvan elokuvan Portnoyn tauti vuonna 1972.
Rakenne ja teemat

Rakenteellisesti romaani on jatkuvaa monologia, jonka kirjan päähenkilö, Alexander Portnoy, esittää psykoanalyytikko Spielvogelille. Roth kertoi myöhemmin päätyneensä tähän ratkaisuun, koska siten hän saattoi kuvata Portnoyn tarinaa yksityiskohtaisesti ja kielenkäytöllä, joka muutoin olisi vaikuttanut pornografiselta, ekshibitionistiselta ja kaikkiaan liian suorasukaiselta.
Portnoy on "himokas, äitiinsä takertunut juutalainen poikamies", ja romaani kuvaa hänen elämänvaiheitaan. Kaikki vaiheet nivoutuvat teoksen päädilemmaan eli Portnoyn kyvyttömyyteen nauttia seksuaalisuutensa hedelmistä, vaikka hänen voimakkaat halunsa ajavat hänet kokeilemaan uusia luovia (ja hänen mielestään irvokkaita ja häpeällisiä) tapoja tuottaa tyydytystä. Romaanin ensimmäinen sivu sisältääkin määritelmän fiktiiviselle sairaudelle, kuin mielenterveysoppaassa:
"Portnoyn tauti: Häiriö jossa voimakkaasti tiedostetut eettiset ja altruistiset impulssit jatkuvasti ovat ristiriidassa äärimmäisten seksuaalisten, usein perverssien halujen kanssa."
Portnoyn tauti edustaa aikaansa. Romaani on sekä seuraus että inspiraatio 1960-luvun seksuaaliselle vallankumoukselle.
Romaani on tunnettu suorasta seksuaalisuuden kuvaamisestaan, joihin lukeutuu yksityiskohtaisia kuvauksia masturboinnista erilaisin apuvälinein. Eräänä näistä mainittakoon raaka maksanpala, josta Portnoyn äiti myöhemmin valmistaa päivällistä.
Aiheesta muualla

Kirjasampo.fi: Portnoyn tauti
Poupas

| Poupas |
| --- | --- |
 Château de Poupas
 Poupas
 Koordinaatit: 43°58′05″N, 0°50′29″E 
Valtio:  Ranska
Alue:  Occitanie
Departementti:  Tarn-et-Garonne
Arrondissementti:  Castelsarrasin
Pinta-ala:  
 – Kokonaispinta-ala:  10,3 km²
Väkiluku (2019):  85 
 – Väestötiheys:  8 as./km²
Kunnan numero:  82143
Infobox OKVirheellinen NIMI-arvo: 
Poupas on kunta Lounais-Ranskassa Tarn-et-Garonnen departementissa Occitanien alueella. Se sijaitsee noin 30 kilometriä Castelsarrasinin kaupungista lounaaseen.
Saint-Christophen kirkko
Saint-Christophen kirkko on rakennettu 1400-luvulla. Kellotorniseinän rakentaminen aloitettiin 1400-luvun jälkipuoliskolla. Eteläinen kappeli, nykyinen sakasti, rakennettiin 1700-luvulla. Pohjoinen kappeli tuhoutui vuonna 1902. 
Château de Poupas on 1600-luvulla asuintalo, joka rakennettiin osittain uudelleen noin vuonna 1860. Paikalla ollut keskiaikainen linna on tuhoutunut.
Aiheesta muualla

Kuvia tai muita tiedostoja aiheesta Poupas Wikimedia Commonsissa
Jokeripelaaja

Jokeri lyömässä.
Jokeripelaaja on pelaaja pesäpallossa, joka pelaa vain sisävuoroissa. Jokereita on joukkueessa korkeintaan kolme ja he pelaavat numeroilla 10, 11 ja 12. Jokaista jokeripelaajaa voi käyttää kerran sisävuoron aikana, missä tahansa kohtaa lyöntijärjestystä. Jokeripelaaja ei vie kenenkään lyöntivuoroa. Jokeri voi olla joukkueen pelitavasta riippuen etenijä, vaihtaja tai kotiuttaja.
Pouques-Lormes

| Pouques-Lormes |
| --- | --- |
 Kunnantalo
 Pouques-Lormes
 Koordinaatit: 47°19′26″N, 3°36′47″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Clamecy
Pinta-ala:  
 – Kokonaispinta-ala:  14,0 km²
Korkeus:  270 m
Väkiluku (2018):  159 
 – Väestötiheys:  11 as./km²
Kunnan numero:  58216
Infobox OKVirheellinen NIMI-arvo: 
Pouques-Lormes on kunta Ranskassa Nièvren departementissa Burgundi-Franche-Comtén alueella. Se sijaitsee noin 30 kilometriä Clamecyn kaupungista kaakkoon.
Kunnan alueella oli vuonna 1235 perustettu kartusiaaniluostari Chartreuse du Val Saint-Georges. Luostari tuhoutui pahoin 1500-luvulla tuhopoltossa. Nykyään luostarista on jäljellä joitain rakennuksia ja luostarikirkon rauniot.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Pouques-Lormes Wikimedia Commonsissa
Portmarnock

| Portmarnock Port Mearnóg |
| --- | --- |
 Martello-torni Portmarnocissa
 Portmarnock
 Koordinaatit: 53°26′N, 6°08′W 
Valtio:  Irlanti
Provinssi:  Leinster
Kreivikunta:  Dublinin kreivikunta
Hallinto:  
 – Asutustyyppi:  Kylä
Väkiluku (2011):  9 285
 
 www.portmarnockwaves.com 
Infobox OKVirheellinen NIMI-arvo: 
Portmarnock (iiriksi Port Mearnóg) on Irlannin itärannikolla oleva kylä. Se on kuuluisa rannastaan, jota kutsutaan nimellä The Velvet Strand, sekä mahdollisuudesta pelata golfia maailmanluokan links-kentällä. Kylä sijaitsee noin 15 kilometriä Dublinista pohjoiseen.
Ilmailu

Portmarnockissa tehtiin ilmailun historiaa 24. kesäkuuta 1930, kun australialainen Charles Kingsford Smith ryhmineen nousi koneellaan rantahietikolta lentäen yli Atlantin Newfoundlandin kautta New Yorkiin. Tämä oli viimeinen osuus heidän maailmanympärilennosta. Rannalla on tapahtumasta muistomerkki, joka on nimetty heidän lentokoneensa, The Southern Cross, mukaan. Muistomerkkiin on merkitty lentoreitti.
Aiheesta muualla

Kuvia tai muita tiedostoja aiheesta Portmarnock Wikimedia Commonsissa
Southern Crossin muistomerkki
Jääsken kihlakunta

Jääsken kihlakunta (ruots. Jäskis härad) on entinen Suomen kihlakunta, joka sijaitsi Viipurin läänissä. Vuonna 1940 kihlakuntaan kuuluivat seuraavat kunnat:
Antrea
Joutseno
Jääski
Kirvu
Rautjärvi
Ruokolahti
Vuoksenranta
Kihlakunnan maapinta-ala oli 3 597,14 km² (1.1.1938), ja sen väkiluku oli 79 993 henkeä (31.12.1939).
Jutta Niehaus

| Mitalit | Mitalit | Mitalit |  |
| --- | --- | --- | --- |
|  Jutta Niehaus vuonna 1992 |  Jutta Niehaus vuonna 1992 |  Jutta Niehaus vuonna 1992 |  |
Maa:   Länsi-Saksa
Naisten maantiepyöräily
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | Maantieajo |  |
Judith "Jutta" Niehaus (s. 1. lokakuuta 1964 Bocholt) on saksalainen entinen maantiepyöräilijä ja olympiamitalisti. Hän edusti seuratasolla Radsportclub Bocholtia. Niehaus voitti hopeaa maantieajosta Soulin olympialaisissa 1988 ja sijoittui samassa lajissa 44:nneksi Barcelonan kisoissa 1992.
Pic de Médécourbe

Pic de Médécourbe
Vicdessosjoen laaksoa, taustalla Pic de Médécourbe
| --- | --- |
Tyyppi:  tripoint (en) (käännä suomeksi) 
Sijainti:   Andorra, La Massana    Espanja, Pallars Sobirà    Ranska, Ariège Espanja, Andorra ja Ranska
Vuoristo:  Pyreneet
Korkeus merenpinnasta:  2 914 m
Prominenssi:  162  m 
Suojelualueet:  Alt Pirineun luonnonpuisto (en), Ariège Pyrenees Regional Natural Park (d) (käännä suomeksi), Comapedrosan laaksojen luonnonpuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pic de Médécourbe (kat. Pic de Medacorba) on 2 914 metriä korkea vuori Pyreneillä. Se sijaitsee Andorran, Espanjan ja Ranskan rajalla.
Aiheesta muualla

Kuvia, tietoa kiipeämisestä ja yleisesti, SummitPost (englanniksi)
The tripoints of Andorra (englanniksi)
Porto-Novon etnografinen museo

Museon portti.
Porto-Novon etnografinen museo (ransk. Musée ethnographique Alexandre Sènou Adandé) perustettiin Porto-Novoon, nykyiseen Beniniin vuonna 1957.
Museo sijaitsee siirtomaatyylisessä kartanossa, joka on rakennettu vuonna 1922. Museon kokoelmassa on artefakteja, kuten naamioita, pienveistoksia, rituaaliesineitä ja sotavarusteita, jotka havainnollistavat Beninin laajaa kulttuurien ja traditioiden kirjoa. Museo on Beninin ensimmäinen.
Historia

Museon perusti Institut de Recherches Appliquées du Dahomey (IRAD), joka käytti Dakarissa, Senegalissa sijaitsevan entisen Institut Francaise d’Afrique Noiren (IFAN) kokoelmia. Museon nykyinen rakennus avattiin virallisesti vuonna 1966, jolloin instituutio oli nimeltään “Musée Ethnographic Alexandre Sènou Adande” (MEASA). Se nimettyiin IFANin Etnologian osaston entinen johtajan Alexandre Sènou Adandé mukaan, joka oli taitava etnologi, beniniläinen poliitikko ja kansainvälinen virkamies. Hän työskenteli ahkerasti taatakseen sen, että museo avattaisiin turvaamaan Beninin kulttuuriperintö.
Kokoelma

Kokoelmassa on noin 1 280 esinettä, jotka on kerätty vuoden 1940 jälkeen. Kokoelma koostuu Gelede-naamioista, aseista, rituaali- ja kodin esineistä, keramiikasta, kalastus- ja metsästysvälineistä, musiikki-instrumenteista, ja erilaisista ifá-objekteista. 
Museossa ei ole esimerkkejä aineettomasta kulttuuriperinnöstä, vaan se keskittyy menneisyyden materiaalisten todisteiden kartuttamiseen ja konservointiin.
Kokoelmassa on muun muassa pitkiä, metallisia, noin kaksi metriä pitkiä kankangkui -trumpetteja, jotka ovat peräisin Baatonu (Bariba) alueelta. Niitä soitettiin vain Beninin Borgoun ja Atakoran alueiden kuninkaallisille perheille, sekä Nigerian Hausa-alueilla. Trumpettien määrä riippuu kuningaskunnan koosta ja laajuudesta. Museossa soitetaan kankanguita torstai-iltaisin sekä erityisen Baatonu-festivaalin aikaan.
Kokoelmissa on myös Guélédé-naamioita, jossa on useita värillisiä ja koristeltuja naamioita, joita jorubat käyttivät viestintään seremonioissa. Useat naamiot esittävät eläintä, esimerkiksi harvinainen muurhaiskäpynaamio. Musiikki-instrumenteista voi mainita gongit, joilla kuninkaat viestivät kaupunkilaisille,tam-tam rummut, jotka ovat läsnä beniniläisissä festivaaleissa, sekä ennustamiseen käytetyt fa-taulut, sekä niihin liittyvä opastus.
Museon nukkekokoelma ei sisällä vodou-nukkeja, vaan kaksosnukkeja. Fon ja jorubatraditiossa kaksosia pidetään pyhinä. Jos toinen kaksosista kuolee, toisen on pidettävä mukanaan koko ajan kuollutta kaksosta esittävää nukkea. Jos se kadotetaan, toinenkin kaksonen kuolee.
Jalkapallon Suomen Cup 2020

| Suomen Cup 2020 |
| --- | --- |
Ajankohta:  18. tammikuuta 2019 – 3. lokakuuta 2020
Mestari:  HJK
Toinen sija:  FC Inter
  ← 2019 :  2021 → 
Jalkapallon Suomen Cup 2020 oli 66. kerran järjestetty jalkapallon Suomen Cup. Koronatilanteen vuoksi Suomen Cupin ottelut neljännesvälieristä eteenpäin siirrettiin normaalia myöhempään ajankohtaan ja finaali pelattiin poikkeuksellisesti vasta lokakuussa. Kauden 2019 tapaan Suomen Cupissa ei pelattu lainkaan karsintakierroksia, vaan Veikkausliigan joukkueet ja Ykkösen joukkueet sijoitettiin automaattisesti omiin lohkoihinsa ja alemmilla sarjatasoilla pelanneet joukkueet pystyivät lunastamaan paikkansa Suomen Cupissa erillisten turnausten kautta.
Cupiin ilmoittautuneet Kakkosen joukkueet pelasivat oman lohkovaiheensa ja pudotuspelit. Kakkosen oman cupin finaali pelataan samanaikaisesti Suomen Cupin finaalin kanssa ja finaaliin päässeet JIPPO sekä KaaPo lunastivat paikan Suomen Cupin 2020 neljännesvälieristä. Kakkosen Cupiin saivat osallistua myös edellisenä kautena Kolmoseen tippuneet joukkueet.
Kakkosta alemmilla sarjatasoilla pelanneet joukkueet pystyivät osallistumaan 2019 Regions' Cupiin, jonka finalistit TiPS ja PeKa lunastivat paikkansa vuoden 2020 Suomen Cupin neljännesvälieriin.
Lohkovaihe

Veikkausliigan joukkueet on jaettu kahteen 6 joukkueen lohkoon, joiden 4 parasta etenee Cupin neljännesvälieriin. Ykkösen joukkueet on jaettu kahteen 6 joukkueen lohkoon, joiden 2 parasta etenee Cupin neljännesvälieriin.
Lohkovaihe > Veikkausliiga – Lohko A

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 | HJK | 5 | 4 | 1 | 0 | 10 | 3 | +7 | 13 | Etenee neljännesvälieriin |
| 2 | FC Inter | 5 | 3 | 1 | 1 | 6 | 2 | +4 | 10 | Etenee neljännesvälieriin |
| 3 | FC Honka | 5 | 1 | 3 | 1 | 4 | 4 | 0 | 6 | Etenee neljännesvälieriin |
| 4 | TPS | 5 | 1 | 2 | 2 | 2 | 5 | −3 | 5 | Etenee neljännesvälieriin |
| 5 | HIFK | 5 | 0 | 3 | 2 | 5 | 7 | −2 | 3 |  |
| 6 | IFK Mariehamn | 5 | 0 | 2 | 3 | 5 | 11 | −6 | 2 |  |
Lohkovaihe > Veikkausliiga – Lohko B

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 | FC Ilves | 5 | 3 | 2 | 0 | 10 | 4 | +6 | 11 | Etenee neljännesvälieriin |
| 2 | KuPS | 5 | 3 | 2 | 0 | 8 | 2 | +6 | 11 | Etenee neljännesvälieriin |
| 3 | FC Haka | 5 | 3 | 2 | 0 | 7 | 0 | +7 | 11 | Etenee neljännesvälieriin |
| 4 | FC Lahti | 5 | 2 | 0 | 3 | 6 | 7 | −1 | 6 | Etenee neljännesvälieriin |
| 5 | SJK | 5 | 0 | 1 | 4 | 3 | 11 | −8 | 1 |  |
| 6 | RoPS | 5 | 0 | 1 | 4 | 3 | 11 | −8 | 1 |  |
Lohkovaihe > Ykkönen – Lohko A

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 | KTP | 5 | 4 | 1 | 0 | 9 | 3 | +6 | 13 | Etenee neljännesvälieriin |
| 2 | MP | 5 | 3 | 0 | 2 | 11 | 8 | +3 | 9 | Etenee neljännesvälieriin |
| 3 | Ekenäs IF | 5 | 2 | 1 | 2 | 7 | 8 | −1 | 7 |  |
| 4 | Gnistan | 5 | 1 | 2 | 2 | 8 | 8 | 0 | 5 |  |
| 5 | MuSa | 5 | 1 | 2 | 2 | 6 | 9 | −3 | 5 |  |
| 6 | MYPA | 5 | 1 | 0 | 4 | 7 | 12 | −5 | 3 |  |
Lohkovaihe > Ykkönen – Lohko B

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 | AC Oulu | 5 | 3 | 2 | 0 | 13 | 6 | +7 | 11 | Etenee neljännesvälieriin |
| 2 | KPV | 5 | 2 | 2 | 1 | 10 | 3 | +7 | 8 | Etenee neljännesvälieriin |
| 3 | VPS | 5 | 2 | 1 | 2 | 7 | 7 | 0 | 7 |  |
| 4 | AC Kajaani | 5 | 2 | 1 | 2 | 5 | 7 | −2 | 7 |  |
| 5 | FF Jaro | 5 | 1 | 1 | 3 | 7 | 9 | −2 | 4 |  |
| 6 | SJK Akatemia | 5 | 1 | 1 | 3 | 3 | 13 | −10 | 4 |  |
Neljännesvälierät

| 0 | 1 | 2 | 3 | 4 | 5 |
| --- | --- | --- | --- | --- | --- |
| 16. kesäkuuta 2020 | KPV | 0-2 | HJK | Ykspihjalan urheilukenttä, Kokkola |  |
| 18.00 |  | Raportti | Väyrynen  40' O'Shaughnessy  76' | Yleisömäärä: 470 Tuomari: Petri Viljanen  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 16. kesäkuuta 2020 | TiPS | 0-6 | TPS | Tikkurilan urheilupuisto, Vantaa |  |
| 18.00 |  | Raportti | Muzaci  27' Tehe  45', 62', 75' Latonen  53' Ääritalo  88' | Tuomari: Jari Järvinen  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 16. kesäkuuta 2020 | KTP | 0-4 | Ilves | Arto Tolsa Areena, Kotka |  |
| 20.00 |  | Raportti | Ala-Myllymäki  16' Tendeng  32', 75' Veteli  46' | Yleisömäärä: 393 Tuomari: Mohammad Al-Emara  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 16. kesäkuuta 2020 | MP | 1-3 | FC Haka | Mikkelin urheilupuisto, Mikkeli |  |
| 20.00 | Sadik  84' | Raportti | Markkanen  32' Popovitš  59' Ojala  90+1' | Yleisömäärä: 445 Tuomari: Ville Nevalainen  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 17. kesäkuuta 2020 | JIPPO | 0-1 | FC Inter | Mehtimäki TN, Joensuu |  |
| 18.00 |  | Raportti | Ketting  45' | Yleisömäärä: 428 Tuomari: Ayhan Dag  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 17. kesäkuuta 2020 | KaaPo | 0-2 | KuPS | Kaarinan keskuskenttä, Kaarina |  |
| 18.00 |  | Raportti | Manga  40' Udo  89' | Yleisömäärä: 470 Tuomari: Joni Hyytiä  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 17. kesäkuuta 2020 | PeKa | 0-8 | FC Lahti | Arto Tolsa Areena, Kotka |  |
| 20.00 |  | Raportti | Virta  4' Kuningas  9', 38' Imbongo  33' Hambo  45+1' Assehnoun  63' (rp.), 89' Zeqiri  84' (rp.) | Yleisömäärä: 150 Tuomari: Peiman Simani  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 17. kesäkuuta 2020 | AC Oulu | 0-1 | FC Honka | Raatin stadion, Oulu |  |
| 20.00 |  | Raportti | Savage  26' | Yleisömäärä: 492 Tuomari: Pietu Niinimäki  |     |
Puolivälierät

Ilves v FC Haka
| Ilves | 0-1 | FC Haka |
| --- | --- | --- |
|  | Raportti | Thusberg  12' |
TPS v HJK
| TPS | 0-1 | HJK |
| --- | --- | --- |
|  | Raportti | O'Shaughnessy  65' |
FC Inter v KuPS
| FC Inter | 4-4 (ja> ) | KuPS |
| --- | --- | --- |
| Hämäläinen  15' Furuholm  73', 85' Ruane  76' (rp.) | Raportti | Udo  6' Rangel  28' Nissilä  46' Sale  79' |
|   | Rangaistus­potkukilpailu |   |
| Nurmi  Haukioja  Kantola  Ketting  | 4–2 | Purje  Udo  Manga  Pirttijoki  |
FC Honka v FC Lahti
| FC Honka | 0-1 | FC Lahti |
| --- | --- | --- |
|  | Raportti | Hambo  1' |
Välierät

FC Haka v HJK
| FC Haka | 2-3 | HJK |
| --- | --- | --- |
| Kyöstilä  23' Markkanen  78' | Raportti | Väyrynen  19', 32' Ri. Riski  62' |
FC Inter v FC Lahti
| FC Inter | 5-0 | FC Lahti |
| --- | --- | --- |
| Kagayama  2' Mastokangas  53', 76' Paananen  90+2' Kantola  90+5' | Raportti |  |
Finaali

FC Inter v HJK
| FC Inter | 0–2 | HJK |
| --- | --- | --- |
|  | Raportti | Ro. Riski  3' Ro. Riski  54' |